ai4bharat/Pralekha huggingface dataset:
|
ധനകാര്യ മന്ത്രാലയം
|
ആത്മ നിർഭർ ഭാരത് പദ്ധതി നടപ്പാക്കുന്നതിൽ, ധന-കോർപ്പറേറ്റ് കാര്യ മന്ത്രാലയങ്ങൾ ഇതുവരെ കൈവരിച്ച പുരോഗതി
ആത്മ നിർഭർ ഭാരത് പാക്കേജിന് കീഴിലെ വിവിധ പദ്ധതികളിൽ, ധന-കോർപ്പറേറ്റ് കാര്യ മന്ത്രാലയങ്ങൾ ഇതുവരെ കൈവരിച്ച പുരോഗതി താഴെപ്പറയുന്നു:
- രാജ്യത്തെ കർഷകർക്ക് നബാർഡ് മുഖാന്തിരം, മുപ്പതിനായിരം കോടി രൂപ അധിക അടിയന്തര പ്രവർത്തന മൂലധനസഹായം - 28 ഓഗസ്റ്റ് 2020 വരെയുള്ള കണക്കുകൾ പ്രകാരം, 25,000 കോടി രൂപ വിതരണം ചെയ്തു കഴിഞ്ഞു. സ്പെഷ്യൽ ലിക്യുഡിറ്റി സൗകര്യത്തിന് കീഴിൽ ശേഷിക്കുന്ന 5000 കോടി രൂപ, ചെറുകിട ബാങ്കിങ് ഇതര ധനകാര്യ സ്ഥാപനങ്ങൾ, NBFC-MFI എന്നിവയ്ക്കായി റിസർബാങ്ക്, നബാർഡിന് വകയിരുത്തിയിട്ടുണ്ട്
- MSME കൾ, വ്യക്തികൾ എന്നിവർക്ക് അധിക വായ്പ ലഭ്യമാക്കുന്നതിനായി NBFC, HFC, MFI തുടങ്ങിയവയ്ക്ക് 45,000 കോടി രൂപയുടെ ഭാഗിക വായ്പ ഉറപ്പ് പദ്ധതി 2.0 - 28 ഓഗസ്റ്റ് 2020 വരെയുള്ള കണക്കുകൾ പ്രകാരം 25,055.5 കോടി രൂപയുടെ ഇടപാടുകൾക്ക് ബാങ്കുകൾ അനുവാദം നൽകി കഴിഞ്ഞു. കൂടാതെ 4,367 കോടി രൂപയുടെ ഇടപാടുകൾ നടന്നുവരികയാണ്.
- NBFC/ HFC/MFI കൾ എന്നിവയ്ക്കായുള്ള മുപ്പതിനായിരം കോടി രൂപയുടെ സ്പെഷ്യൽ ലിക്വിഡിറ്റി പദ്ധതിയും വലിയ പുരോഗതി പ്രാപിച്ചിട്ടുണ്ട് - പദ്ധതിയുടെ നടത്തിപ്പിനായുള്ള പ്രത്യേക സംവിധാനത്തിന്  രൂപം നൽകാൻ SBICAP നെ ചുമതലപ്പെടുത്തി. 2020 ജൂലൈ ഒന്നിന് പുറത്തിറക്കിയ പത്രക്കുറിപ്പിലൂടെ ആണ് പദ്ധതിക്ക് രാജ്യത്ത് തുടക്കമായത്. അന്നേദിവസം തന്നെ പദ്ധതി സംബന്ധിച്ച് NBFC, HFC എന്നിവയ്ക്ക് റിസർബാങ്ക് പ്രത്യേക സർക്കുലറും നൽകിയിരുന്നു. 2020 സെപ്റ്റംബർ 11 വരെയുള്ള കണക്കുകൾ പ്രകാരം 10,590 കോടി രൂപ മൂല്യമുള്ള 37 പദ്ധതികൾക്കാണ് അനുവാദം നൽകിയിരിക്കുന്നത്. 783.5 കോടി രൂപ ധനസഹായം ആവശ്യപ്പെട്ടുള്ള 6 അപേക്ഷകളും പരിഗണന ഘട്ടത്തിലാണ്.
- സൂക്ഷ്മ-ചെറുകിട-ഇടത്തരം സംരംഭങ്ങൾ അടക്കമുള്ള വ്യവസായ സംരംഭങ്ങൾക്കായുള്ള മൂന്നു ലക്ഷം കോടി രൂപയുടെ ഈടില്ലാ വായ്പകൾ - പദ്ധതിയുമായി ബന്ധപ്പെട്ട പ്രവർത്തന മാർഗ്ഗനിർദ്ദേശങ്ങൾ ധനകാര്യ സേവന വകുപ്പ് 23 മെയ് 2020 നു പുറത്തിറക്കിയിരുന്നു. ഒപ്പം 26 മെയ് 2020 ന് എമർജൻസി ക്രെഡിറ്റ് ലൈൻ ഗ്യാരണ്ടി സ്കീം നിധി രജിസ്റ്റർ ചെയ്തു. രാജ്യത്തെ പൊതുമേഖലാ ബാങ്കുകൾ, 23 പ്രമുഖ സ്വകാര്യ ബാങ്കുകൾ എന്നിവ നൽകുന്ന വിവരങ്ങൾ പ്രകാരം, 2020 സെപ്റ്റംബർ 10 വരെ 42,01,576 ഉപഭോക്താക്കൾക്കായി 1,63,226.49 കോടി രൂപയാണ് അനുവദിച്ചിട്ടുള്ളത്. 2020 സെപ്റ്റംബർ 10 വരെ 25,01,999 പേർക്ക് 1,18,138.64 കോടി രൂപയും വിതരണം ചെയ്തു.
- ആദായനികുതി റീഫണ്ട് - 2020 ഏപ്രിൽ 1 മുതൽ സെപ്റ്റംബർ 8 വരെ ഉള്ള കാലയളവിൽ 27.55 ലക്ഷം നികുതിദായകർക്കായി 1,01,308 കോടി രൂപയുടെ റീഫണ്ട്കളാണ് നൽകിയത്. 25,83,507 കേസുകളിൽ, 30,768 കോടി രൂപ ആദായ നികുതി റീഫണ്ടും, 1,71,155 കേസുകളിൽ, 70,540 കോടി രൂപയുടെ കോർപ്പറേറ്റ് നികുതി റീഫണ്ട് കളും നൽകിക്കഴിഞ്ഞു. കുടിശ്ശിക ആയിരുന്ന 50 കോടി വരെയുള്ള കോർപ്പറേറ്റ് നികുതി റീഫണ്ട്കൾ എല്ലാവർക്കും ലഭ്യമാക്കിയിട്ടുണ്ട്. മറ്റുള്ളവയുടെ നടപടിക്രമങ്ങൾ പുരോഗമിക്കുകയാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 46.23 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.18 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
46,23,27,530
ഉടൻ ലഭ്യമാക്കുന്നത്
1,20,70,820
ഉപഭോഗം
44,29,95,780
ബാക്കിയുള്ളത്
2,18,10,422
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 46.23 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 1,20,70,820 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 44,29,95,780 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.18 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
മന്ത്രിസഭ
ഇന്ത്യ ഇന്ഫ്രാസ്ട്രക്ചര് ഫിനാന്സ് കമ്പനി ലിമിറ്റഡിന്റെ അംഗീകൃത മൂലധനവും ഓഹരിമൂല്യവും വര്ധിപ്പിക്കണമെന്ന നിര്ദേശത്തിനു മന്ത്രിസഭയുടെ അനുമതി
ന് 2019-20 സാമ്പത്തിക വര്ഷത്തില് 5,300 കോടി രൂപയും 2020-21 സാമ്പത്തിക വര്ഷത്തില് 10,000 കോടി രൂപയും ഓഹരിവിഹിതമായി നല്കണമെന്ന നിര്ദേശത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. സാധാരണ ബജറ്റ് വിഹിതത്തിലൂടെയോ റീക്കാപ്പിറ്റലൈസേഷന് ബോണ്ടുകളിലൂടെയോ ആയിരിക്കും ഇതു നല്കുക. എപ്പോള് നല്കുമെന്നും വ്യവസ്ഥകളെന്തെന്നും സാമ്പത്തിക കാര്യ വകുപ്പു തീരുമാനിക്കും. ഐ.ഐ.എഫ്.സി.എല്ലിന്റെ അംഗീകൃത മൂലധനം 6,000 കോടി രൂപയില്നിന്ന് 25,000 കോടി രൂപയിലേക്കു വര്ധിപ്പിക്കുന്നതിനും മന്ത്രിസഭ അംഗീകാരം നല്കി.
പ്രധാന നേട്ടം:
കൂടുതല് വായ്പ നേടാന് അവസരമൊരുക്കുക വഴി അടുത്ത അഞ്ചു വര്ഷത്തിനകം നൂറു ലക്ഷം കോടി രൂപ അടിസ്ഥാന സൗകര്യ രംഗത്തു നിക്ഷേപിക്കാനുള്ള കേന്ദ്ര വണ്മെന്റിന്റെ ലക്ഷ്യം സാധ്യമാക്കുന്നതിനായി വന്കിട അടിസ്ഥാന സൗകര്യ പദ്ധതികള്ക്കു ധനസഹായം ലഭ്യമാക്കാന് ഐ.ഐ.എഫ്.സി.എല്ലിനെ പ്രാപ്തമാക്കും.
പശ്ചാത്തലം:
2006ല് സ്ഥാപിതമായ കേന്ദ്ര ഗവണ്മെന്റ് സ്ഥാപനമായ ഐ.ഐ.എഫ്.സി.എല്. വിവിധ മേഖലകളിലെ വിജയപ്രദമായ പദ്ധതികള്ക്കു ദീര്ഘകാല വായ്പ ലഭ്യമാക്കുന്ന പ്രധാന സ്ഥാപനമാണ്. ഇതു 2013 സെപ്റ്റംബര് മുതല് ആര്.ബി.ഐ.ക്കു കീഴില് റജിസ്റ്റര് ചെയ്തു പ്രവര്ത്തിക്കുന്ന ബാങ്കിങ്ങിതര ധനകാര്യ സ്ഥാപനം- അടിസ്ഥാന സൗകര്യ ധനസഹായ കമ്പനിയാണ്. ഇപ്പോള് കമ്പനിയുടെ അംഗീകൃത മൂലധനവും അടച്ചുതീര്ക്കപ്പെട്ട മൂലധനവും യഥാക്രമം ആറായിരം കോടി രൂപയും 4702.32 കോടി രൂപയുമാണ്.
വരുന്ന അഞ്ചു വര്ഷത്തിനിടെ അടിസ്ഥാനസൗകര്യ മേഖലയില് നൂറു ലക്ഷം കോടി രൂപ നിക്ഷേപിക്കാനാണു കേന്ദ്ര ഗവണ്മെന്റിന്റെ പദ്ധതി. ഇതിനു വളരെയധികം ഓഹരിമൂലധനവും വായ്പയും ആവശ്യമായിവരും. ഐ.ഐ.എഫ്.സി.എല്. ഒരു പദ്ധതിക്കു ഫണ്ട് ലഭ്യമാക്കുന്നത് വന്കിട ബാങ്കുകള് ഉള്പ്പെടെയുള്ള വായ്പാദാതാക്കളുടെ വായ്പയും ലഭ്യമാകുന്നതിനു സഹായകമാകും എന്നതിനാല് പണം ലഭ്യമാക്കുന്നതില് ഐ.ഐ.എഫ്.സി.എല്ലിനുള്ള പങ്കു പ്രധാനമാണ്. വന്കിട അടിസ്ഥാനസൗകര്യ പദ്ധതികള് യാഥാര്ഥ്യമാക്കുന്നതില് നിര്ണായക പങ്ക് ഉണ്ടെന്നിരിക്കെ, ഐ.ഐ.എഫ്.സി.എല്ലിനു കൂടുതല് മൂലധനം ലഭ്യമാക്കേണ്ടത് അത്യാവശ്യമാണ്.
MRD
മന്ത്രിസഭ
ഇരട്ടനികുതിഒഴിവാക്കാനുംആദായ നികുതിവെട്ടിപ്പുതടയാനുമായിഇന്ത്യയും ശ്രീലങ്കയും തമ്മിലുള്ള കരാര്ഭേദഗതിചെയ്തുകൊണ്ടുള്ള നയതന്ത്ര രേഖയ്ക്കുമന്ത്രിസഭയുടെ അനുമ
ഇരട്ടനികുതിഒഴിവാക്കാനുംആദായ നികുതിവെട്ടിപ്പുതടയാനുമായിഇന്ത്യയും ശ്രീലങ്കയും തമ്മിലുള്ള കരാര്ഭേദഗതിചെയ്തുകൊണ്ടുള്ള നയതന്ത്ര രേഖഒപ്പുവെക്കുന്നതിനുംസാധുവാക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് നടന്ന കേന്ദ്ര മന്ത്രിസഭായോഗംഅംഗീകാരം നല്കി.
(ഫലം:
ആമുഖം പുതുക്കുകയുംഒപ്പം ഇരട്ട നികുതിഒഴിവാക്കല്കരാറിന്റെദുരുപയോഗംതടയുന്നതിനുള്ള പൊതുവ്യവസ്ഥയായ പ്രിന്സിപ്പല് പര്പ്പസ്ടെസ്റ്റ്ഉള്പ്പെടുത്തുകയുംചെയ്തതു നികുതി നിയമങ്ങളിലെ പഴുതുകളും പൊരുത്തക്കേടുകളുംചൂഷണംചെയ്യുംവിധം നികുതിആസൂത്രണ തന്ത്രം മെനയുന്നത്ഇല്ലാതാക്കും.
വിശദാംശങ്ങള്:
1. ഇന്ത്യയും ശ്രീലങ്കയുമായുള്ള നിലവിലുള്ളഡി.ടി.എ.എ. 2013 ജനുവരി 22ന് ഒപ്പുവെക്കപ്പെട്ടതും 2013 ഒക്ടോബര് 22നു പ്രാബല്യത്തില്വന്നതുമാണ്.
2. ഇന്ത്യയും ശ്രീലങ്കയും ഇന്ക്ലൂസീവ് ഫ്രെയിംവര്ക്കില്അംഗങ്ങളാണ്. അതിനാല്, ഇന്ക്ലൂസീവ് ഫ്രെയിംവര്ക്ക്രാജ്യങ്ങളുമായിചേര്ന്ന്അവരുടെഡി.ടി.എ.എകളുടെഅടിസ്ഥാനത്തില് ജി-20 ഒ.ഇ.സി.ഡി. ബി.ഇ.പി.എസ്. ആക്ഷന് റിപ്പോര്ട്ടുകള്ക്കുകീഴിലുള്ളകുറഞ്ഞ മാനദണ്ഡങ്ങള് ഇരു രാഷ്ട്രങ്ങളും നടപ്പാക്കണം. ബി.ഇ.പി.എസ്. ആക്ഷന് 6നു കീഴിലുള്ളകുറഞ്ഞ മാനദണ്ഡങ്ങള് മള്ട്ടിലാറ്ററല് കണ്വെന്ഷന് റ്റു ഇംപ്ലിമെന്റ് ടാക്സ് ട്രീറ്റിറിലേറ്റഡ്മെഷേഴ്സ്റ്റു പ്രിവന്റ്ബേസ് ഇറോഷന് ആന്ഡ് പ്രോഫിറ്റ്ഷിഫ്റ്റിങ്  വഴിയോഉഭയകക്ഷികരാര്വഴിയോകണ്ടെത്താം.
3. ഇന്ത്യഎം.എല്.ഐയില്ഒപ്പുവെച്ചിട്ടുണ്ട്. എന്നാല്, ശ്രീലങ്ക ഇതുവരെഒപ്പുവെച്ചിട്ടില്ല.അതിനാല്, ആമുഖം പരിഷ്കരിക്കുന്നതിനും ജി.-20 ഒ.ഇ.സി.ഡി. ബേസ് ഇറോഷന് ആന്ഡ് പ്രോഫിറ്റ്ഷിഫ്റ്റിങ്  പദ്ധതിയുടെ ആക്ഷന് 6നു കീഴിലുള്ളകരാര്ദുരുപയോഗംസംബന്ധിച്ച കുറഞ്ഞ മാനദണ്ഡങ്ങള് പാലിക്കുന്നതിനായി പ്രിന്സിപ്പല് പര്പ്പസ്ടെസ്റ്റിലെവ്യവസ്ഥകള്ഉള്പ്പെടുത്തുന്നതിനുംഇന്ത്യ-ശ്രീലങ്ക ഡി.ടി.എ.എ. ഉഭയകക്ഷി സമ്മത പ്രകാരംഭേദഗതിചെയ്യണം.
പശ്ചാത്തലം:
ഇന്ത്യയും ശ്രീലങ്കയുമായുള്ള നിലവിലുള്ളഡി.ടി.എ.എ. 2013 ജനുവരി 22ന് ഒപ്പുവെക്കപ്പെട്ടതും 2013 ഒക്ടോബര് 22നു പ്രാബല്യത്തില്വന്നതുമാണ്. ഇന്ത്യയും ശ്രീലങ്കയും ഇന്ക്ലൂസീവ് ഫ്രെയിംവര്ക്കില്അംഗങ്ങളാണ്. അതിനാല്, ഇന്ക്ലൂസീവ് ഫ്രെയിംവര്ക്ക്രാജ്യങ്ങളുമായിചേര്ന്ന്അവരുടെഡി.ടി.എ.എകളുടെഅടിസ്ഥാനത്തില് ജി-20 ഒ.ഇ.സി.ഡി. ബി.ഇ.പി.എസ്. ആക്ഷന് റിപ്പോര്ട്ടുകള്ക്കുകീഴിലുള്ളകുറഞ്ഞ മാനദണ്ഡങ്ങള് ഇരു രാഷ്ട്രങ്ങളും നടപ്പാക്കണം. ബി.ഇ.പി.എസ്. ആക്ഷന് 6നു കീഴിലുള്ളകുറഞ്ഞ മാനദണ്ഡങ്ങള് മള്ട്ടിലാറ്ററല് കണ്വെന്ഷന് റ്റു ഇംപ്ലിമെന്റ് ടാക്സ് ട്രീറ്റിറിലേറ്റഡ്മെഷേഴ്സ്റ്റു പ്രിവന്റ്ബേസ് ഇറോഷന് ആന്ഡ് പ്രോഫിറ്റ്ഷിഫ്റ്റിങ്  വഴിയോഉഭയകക്ഷികരാര്വഴിയോകണ്ടെത്താം. ഇന്ത്യഎം.എല്.ഐയില്ഒപ്പുവെച്ചിട്ടുണ്ട്.
NS MRD
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ബഹുമാനപ്പെട്ട വിയറ്റ്നാം പ്രധാനമന്ത്രി ങുയെന് സുവാന് ഫുക്കും തമ്മിലുള്ള വെര്ച്വല് ഉച്ചകോടി ഡിസംബര് 21 ന്
പ്രധാനമന്ത്രി ശ്രീ നരേന്ദ്ര മോദിയും ബഹുമാനപ്പെട്ട വിയറ്റ്നാം പ്രധാനമന്ത്രി ങുയെന് സുവാന് ഫുക്കും തമ്മിലുള്ള വെര്ച്വല് ഉച്ചകോടി 2020 ഡിസംബര് 21 ന് നടക്കും.
ഉച്ചകോടിയില് ഇരുനേതാക്കളും ഉഭയകക്ഷി, പ്രാദേശിക, ആഗോള വിഷയങ്ങളില് അഭിപ്രായങ്ങള് പങ്കുവയ്ക്കുകയും ഇന്ത്യ-വിയറ്റ്നാം സമഗ്ര- നയപര പങ്കാളിത്തത്തിന്റെ ഭാവി വികസനത്തിന് മാര്ഗനിര്ദേശം നല്കുകയും ചെയ്യും.
2020ലും ഇരു രാജ്യങ്ങളും ഉന്നതതല വിനിമയങ്ങള് നിലനിര്ത്തിപ്പോന്നിരുന്നു. ബഹുമാനപ്പെട്ട വിയറ്റ്നാം വൈസ് പ്രസിഡന്റ് മിസ് ഡാങ് തി എന്ഗോക് തിന് 2020 ഫെബ്രുവരിയില് ഔദ്യോഗിക സന്ദര്ശനത്തിനായി ഇന്ത്യയിലെത്തിയിരുന്നു. കോവിഡ് -19 മഹാമാരിയുടെ പശ്ചാത്തലത്തില് സാഹചര്യങ്ങള് വിലയിരുത്തുന്നതിനായി രണ്ട് പ്രധാനമന്ത്രിമാരും 2020 ഏപ്രില് 13ന് ടെലിഫോണ് സംഭാഷണം നടത്തി. ഇരുരാജ്യത്തെയും വിദേശകാര്യ മന്ത്രിമാരുടെ അധ്യക്ഷതയില് ചേര്ന്ന സംയുക്ത കമ്മിഷന് യോഗത്തിന്റെ  പതിനേഴാം പതിപ്പ് 2020 ഓഗസ്റ്റ് 25ന് നടന്നു. രക്ഷാമന്ത്രി 2020 നവംബര് 27ന് വിയറ്റ്നാം പ്രതിനിധിയുമായി ഓണ്ലൈന് യോഗവും നടത്തിയിരുന്നു.
പ്രധാനമന്ത്രിയുടെ ഓഫീസ്
ഫാർമസ്യൂട്ടിക്കൽസ് മേഖലയിലെ ആദ്യ ആഗോള നൂതനാശയ ഉച്ചകോടി നവംബർ 18ന് പ്രധാനമന്ത്രി ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 നവംബർ 18 ന് വൈകുന്നേരം 4 മണിക്ക് ഫാർമസ്യൂട്ടിക്കൽസ് മേഖലയുടെ ആദ്യ നൂതനാശയ ഉച്ചകോടി വീഡിയോ കോൺഫറൻസിംഗ് വഴി ഉദ്ഘാടനം ചെയ്യും.
ഇന്ത്യയിലെ ഫാർമസ്യൂട്ടിക്കൽ വ്യവസായത്തിൽ അഭിവൃദ്ധി പ്രാപിക്കുന്ന നൂതന ആവാസവ്യവസ്ഥയെ പരിപോഷിപ്പിക്കുന്നതിന് മുൻഗണനകൾ ചർച്ച ചെയ്യുന്നതിനും തന്ത്രങ്ങൾ മെനയുന്നതിനും ഗവണ്മെന്റ് , വ്യവസായം, അക്കാദമിക്, നിക്ഷേപകർ, ഗവേഷകർ എന്നിവരിൽ നിന്നുള്ള പ്രധാന ഇന്ത്യൻ, അന്തർദേശീയ പങ്കാളികളെ ഒരുമിച്ച് കൊണ്ടുവരാൻ ലക്ഷ്യമിടുന്ന ഒരു വ്യതിരിക്തമായ സംരംഭമാണിത്. വലിയ വളർച്ചാ സാധ്യതയുള്ള ഇന്ത്യൻ ഫാർമ വ്യവസായത്തിലെ അവസരങ്ങളും ഇത് എടുത്തുകാണിക്കും.
ദ്വിദിന ഉച്ചകോടിയിൽ 12 സെഷനുകളും റെഗുലേറ്ററി സംവിധാനം , നവീകരണത്തിനുള്ള ധനസഹായം, വ്യവസായ-അക്കാദമിക്ക് സഹകരണം, നവീകരണ അടിസ്ഥാന സൗകര്യങ്ങൾ എന്നിവയുൾപ്പെടെ വിവിധ വിഷയങ്ങളിൽ 40-ലധികം ദേശീയ അന്തർദേശീയ വിദഗ്ദ്ധർ ചർച്ച നടത്തും .
ആഭ്യന്തര, ആഗോള ഫാർമ വ്യവസായങ്ങളിൽ നിന്നുള്ള പ്രമുഖ അംഗങ്ങൾ, മസാച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, ജോൺ ഹോപ്കിൻസ് ഇൻസ്റ്റിറ്റ്യൂട്ട്, ഐഐഎം അഹമ്മദാബാദ്, മറ്റ് പ്രമുഖ സ്ഥാപനങ്ങൾ എന്നിവിടങ്ങളിൽ നിന്നുള്ള ഉദ്യോഗസ്ഥർ, നിക്ഷേപകർ, ഗവേഷകർ എന്നിവർ പങ്കെടുക്കും.
കേന്ദ്രമന്ത്രി ആരോഗ്യ ഡോ.മൻസുഖ് മാണ്ഡവ്യയും ചടങ്ങിൽ പങ്കെടുക്കും.
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഗുരുപൂർണിമ ആശംസ
ഗുരുപൂർണിമയുടെ ശുഭദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ഗുരുപൂർണിമ ദിനത്തിൽ എല്ലാ ദേശവാസികൾക്കും ആശംസകൾ."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 140 കോടിയിലധികം വാക്സിന് ഡോസുകള്
ഉപയോഗിക്കാത്ത 18.28 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,40,07,00,230
ബാക്കിയുള്ളത്
18,28,89,386
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 140 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 18.28 കോടിയിലധികം  വാക്സിന് ഡോസുകള്
(സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
രാജ്യത്തുടനീളം ഓക്സിജൻ വിതരണം വർദ്ധിപ്പിക്കുന്നത് അവലോകനം ചെയ്യുന്നതിനായുള്ള ഉന്നതതല യോഗത്തിൽ പ്രധാനമന്ത്രി ആധ്യക്ഷ്യം വഹിച്ചു
1500 ലധികം പിഎസ്എ ഓക്സിജൻ പ്ലാന്റുകൾ രാജ്യത്തുടനീളം വരുന്നു
പിഎം കെയേഴ്സ് സംഭാവന ചെയ്യുന്ന പിഎസ്എ ഓക്സിജൻ പ്ലാന്റുകൾ 4 ലക്ഷത്തിലധികം ഓക്സിജൻ കിടക്കകളെ പിന്തുണയ്ക്കും
പ്ലാന്റുകൾ എത്രയും വേഗം പ്രവർത്തനക്ഷമമാകുന്നുവെന്ന് ഉറപ്പുവരുത്താൻ പ്രധാനമന്ത്രി ഉദ്യോഗസ്ഥർക്ക് നിർദ്ദേശം നൽകി
ഓക്സിജൻ പ്ലാന്റുകളുടെ പ്രവർത്തനത്തിലും പരിപാലനത്തിലും ആശുപത്രി ജീവനക്കാർക്ക് മതിയായ പരിശീലനം ഉറപ്പാക്കണം : പ്രധാനമന്ത്രി
ഓക്സിജൻ പ്ലാന്റുകളുടെ പ്രവർത്തനം നിരീക്ഷിക്കുന്നതിന് ഐഒടി പോലുള്ള നൂതന സാങ്കേതികവിദ്യ വിന്യസിക്കുക: പ്രധാനമന്ത്രി
രാജ്യത്തുടനീളമുള്ള ഓക്സിജൻ വർദ്ധനവിന്റെയും ലഭ്യതയുടെയും പുരോഗതി പ്രധാനമന്ത്രി നരേന്ദ്ര മോദി അവലോകനം ചെയ്തു.
രാജ്യത്തുടനീളം പിഎസ്എ ഓക്സിജൻ പ്ലാന്റുകൾ സ്ഥാപിക്കുന്നതിലെ പുരോഗതിയെക്കുറിച്ച് ഉദ്യോഗസ്ഥർ പ്രധാനമന്ത്രിയെ ധരിപ്പിച്ചു. രാജ്യത്താകമാനം 1500 ലധികം പിഎസ്എ ഓക്സിജൻ പ്ലാന്റുകൾ വരുന്നു, അതിൽ പിഎം കെയേഴ്സിന്റെയും വിവിധ മന്ത്രാലയങ്ങളുടെയും പൊതുമേഖലാ സ്ഥാപനങ്ങളുടെയും സംഭാവന ഉൾപ്പെടുന്നു. രാജ്യത്താകമാനം 1500 ലധികം പിഎസ്എ ഓക്സിജൻ പ്ലാന്റുകൾ വരുന്നു, അതിൽ പിഎം കെയേഴ്സിന്റെയും വിവിധ മന്ത്രാലയങ്ങളുടെയും പൊതുമേഖലാ സ്ഥാപനങ്ങളുടെയും സംഭാവന ഉൾപ്പെടുന്നു.
പിഎംഎ കെയേഴ്സ് സംഭാവന ചെയ്യുന്ന പിഎസ്എ ഓക്സിജൻ പ്ലാന്റുകൾ രാജ്യത്തെ എല്ലാ സംസ്ഥാനങ്ങളിലും ജില്ലകളിലും സ്ഥാപിച്ചു വരുന്നു. പിഎം കെയറുകളിലൂടെ വരുന്ന എല്ലാ പിഎസ്എ ഓക്സിജൻ പ്ലാന്റുകളും പ്രവർത്തനക്ഷമമാകുമ്പോൾ, അവ 4 ലക്ഷത്തിലധികം ഓക്സിജൻ കിടക്കകളെ പിന്തുണയ്ക്കുമെന്ന് പ്രധാനമന്ത്രിയെ അറിയിച്ചു.
ഈ പ്ലാന്റുകൾ എത്രയും വേഗം പ്രവർത്തനക്ഷമമാക്കിയിട്ടുണ്ടെന്നും സംസ്ഥാന ഗവണ്മെന്റുകളുമായി ചേർന്ന് പ്രവർത്തിക്കണമെന്നും പ്രധാനമന്ത്രി ഉദ്യോഗസ്ഥർക്ക് നിർദ്ദേശം നൽകി. ഓക്സിജൻ പ്ലാന്റുകൾ വേഗത്തിൽ നിരീക്ഷിക്കുന്നത് സംബന്ധിച്ച് സംസ്ഥാന ഉദ്യോഗസ്ഥരുമായി നിരന്തരം ബന്ധപ്പെടുന്നതായി ഉദ്യോഗസ്ഥർ പ്രധാനമന്ത്രിയെ അറിയിച്ചു.
ഓക്സിജൻ പ്ലാന്റുകളുടെ പ്രവർത്തനത്തിലും പരിപാലനത്തിലും ആശുപത്രി ജീവനക്കാർക്ക് മതിയായ പരിശീലനം ഉണ്ടെന്ന് ഉറപ്പാക്കാൻ പ്രധാനമന്ത്രി ഉദ്യോഗസ്ഥരോട് ആവശ്യപ്പെട്ടു. ഓരോ ജില്ലയിലും പരിശീലനം ലഭിച്ച ജീവനക്കാർ ഉണ്ടെന്ന് ഉറപ്പാക്കണമെന്നും അദ്ദേഹം ഉദ്യോഗസ്ഥരോട് നിർദ്ദേശിച്ചു. വിദഗ്ധർ തയ്യാറാക്കിയ പരിശീലന മൊഡ്യൂൾ ഉണ്ടെന്നും രാജ്യത്താകമാനം 8000 ത്തോളം പേർക്ക് പരിശീലനം നൽകാനാണ് ലക്ഷ്യമിടുന്നതെന്നും അധികൃതർ പ്രധാനമന്ത്രിയെ അറിയിച്ചു.
പ്രാദേശിക, ദേശീയ തലങ്ങളിൽ ഈ ഓക്സിജൻ പ്ലാന്റുകളുടെ പ്രവർത്തനം നിരീക്ഷിക്കാൻ ഐഒടി പോലുള്ള നൂതന സാങ്കേതികവിദ്യ വിന്യസിക്കണമെന്നും പ്രധാനമന്ത്രി പറഞ്ഞു. ഓക്സിജൻ പ്ലാന്റുകളുടെ പ്രവർത്തനം നിരീക്ഷിക്കുന്നതിനായി ഐഒടി ഉപയോഗിച്ച് ഒരു പൈലറ്റ് പദ്ധതി നടത്തുന്നതിനെക്കുറിച്ച് അധികൃതർ പ്രധാനമന്ത്രിയെ അറിയിച്ചു.
പ്രധാനമന്ത്രിയുടെ പ്രിൻസിപ്പൽ സെക്രട്ടറി, കാബിനറ്റ് സെക്രട്ടറി, ആരോഗ്യ സെക്രട്ടറി, നഗര വികസന സെക്രട്ടറി, മറ്റ് പ്രധാന ഉദ്യോഗസ്ഥർ എന്നിവർ യോഗത്തിൽ പങ്കെടുത്തു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
കളിപ്പാട്ട കടയിൽ ബി. ഐ. എസ് റെയ്ഡ്
ബി. ഐ. എസ് സ്റ്റാൻഡേർഡ് മാർക്ക്  ഇല്ലാത്ത കളിപ്പാട്ടങ്ങൾ വിൽക്കുന്ന റീട്ടെയിൽ സ്റ്റോറിൽ ബ്യൂറോ ഓഫ് ഇന്ത്യൻ സ്റ്റാൻഡേർഡ്സിന്റെ കൊച്ചി ബ്രാഞ്ച് ഓഫീസ് റെയ്ഡ് നടത്തി. കൊച്ചി ഒബ്റോൺ മാളിലെ "FRIZBEE" എന്ന സ്റ്റോറിൽ ഇന്നലെ ബി. ഐ. എസ് ഉദ്യോഗസ്ഥരുടെ സംഘം നടത്തിയ റെയ്ഡിൽ ഐ. എസ്. ഐ മുദ്രയില്ലാത്ത വിവിധതരം കളിപ്പാട്ടങ്ങളുടെ വൻ ശേഖരം പിടിച്ചെടുത്തു. കുറ്റക്കാർക്കെതിരെ കോടതിയിൽ കേസ് ഫയൽ ചെയ്യുന്നതാണ്.
ഉപയോഗിക്കുന്ന കുട്ടികളുടെ സുരക്ഷ കണക്കിലെടുത്ത് 2021 ജനുവരി 1 മുതൽ കളിപ്പാട്ടങ്ങൾ, ഭാരത സർക്കാർ, നിർബന്ധിത സർട്ടിഫിക്കേഷന്റെ കീഴിൽ കൊണ്ടുവന്നിട്ടുണ്ട്. ISI മാർക്ക് ഇല്ലാതെ ഇവ നിർമ്മിക്കുന്നതും വിൽക്കുന്നതും കുറഞ്ഞത് 2 ലക്ഷം രൂപ പിഴയോ 2 വർഷം വരെ തടവോ അല്ലെങ്കിൽ രണ്ടും കൂടിയോ ലഭിക്കാവുന്ന ക്രിമിനൽ കുറ്റമാണ്.
ഉപഭോക്താക്കൾ ഐ. എസ്. ഐ മാർക്കും ലൈസൻസ് നമ്പറും അടയാളപ്പെടുത്തിയ കളിപ്പാട്ടങ്ങൾ മാത്രം വാങ്ങുവാൻ ശ്രദ്ധിക്കുക. ലൈസൻസിന്റെ ആധികാരികത പരിശോധിക്കാനും പരാതിയുണ്ടെങ്കിൽ അറിയിക്കാനും BIS CARE ആപ്പ് ഉപയോഗിക്കാം.
പ്രധാനമന്ത്രിയുടെ ഓഫീസ്
ഇതിഹാസ നടൻ ദിലീപ് കുമാറിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഇതിഹാസ നടൻ ദിലീപ് കുമാറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി. അദ്ദേഹത്തിന്റെ വിയോഗം നമ്മുടെ സാംസ്കാരിക ലോകത്തിന് നഷ്ടമാണെന്ന് അദ്ദേഹം പറഞ്ഞു.
ഒരുചലച്ചിത്ര ഇതിഹാസമായി ദിലീപ് കുമാർ ജി ഓർമിക്കപ്പെടുമെന്ന് പ്രധാനമന്ത്രി ട്വീറ്റിൽ പറഞ്ഞു. സമാനതകളില്ലാത്ത മികവ് അദ്ദേഹത്തെ അനുഗ്രഹിച്ചു, അതുകൊണ്ടാണ് തലമുറകളിലുടനീളമുള്ള പ്രേക്ഷകരെ അദ്ദേഹം ആവേശഭരിതരാക്കിയത്. അദ്ദേഹത്തിന്റെ നിര്യാണം നമ്മുടെ സാംസ്കാരിക ലോകത്തിന് ഒരു നഷ്ടമാണ്. ദിലീപ് കുമാറിന്റെ കുടുംബം, സുഹൃത്തുക്കൾ, അസംഖ്യം ആരാധകർ. തുടങ്ങിയവർക്ക് അനുഹോചനം. അദ്ദേഹത്തിന് നിത്യശാന്തി നേരുന്നു. "
പ്രധാനമന്ത്രിയുടെ ഓഫീസ്
യേശുക്രിസ്തുവിന്റെ പോരാട്ടങ്ങളെയും ത്യാഗങ്ങളെയും കുറിച്ച് ദുഃഖ വെള്ളി നമ്മെ ഓർമ്മിപ്പിക്കുന്നു: പ്രധാനമന്ത്രിയേശുക്രിസ്തുവിന്റെ പോരാട്ടങ്ങളെയും ത്യാഗങ്ങളെയും കുറിച്ച് ദുഃഖ വെള്ളി നമ്മെ ഓർമ്മിപ്പിക്കുന്നു: പ്രധാനമന്ത്രി
(അനുകമ്പയുടെ പൂർണരൂപമാണ് യേശുക്രിസ്തുവെന്ന് പ്രധാനമന്ത്രി ശ്രീ നരേന്ദ്ര മോദി വിശേഷിപ്പിച്ചു.
"യേശുക്രിസ്തുവിന്റെ പോരാട്ടങ്ങളെയും ത്യാഗങ്ങളെയും കുറിച്ച് ദുഖ വെള്ളി നമ്മെ ഓർമ്മിപ്പിക്കുന്നു. അനുകമ്പയുടെ പൂർണരൂപമായ അദ്ദേഹം ദരിദ്രരെ സേവിക്കുന്നതിനും രോഗികളെ സുഖപ്പെടുത്തുന്നതിനും അർപ്പിതനായിരുന്നു." ദുഖ വെള്ളിയോടനുബന്ധിച്ചുള്ള സന്ദേശത്തിൽ ശ്രീ മോദി ട്വീറ്റ് ചെയ്തു
ബഹിരാകാശ വകുപ്പ്
ഐ.എസ്.ആര്.ഒ.യുടെലിഥ്വിയം - അയോണ് സെല് സാങ്കേതികവിദ്യകൈമാറും
തിരുവനന്തപുരത്തെ വിക്രംസാരാഭായ് ബഹിരാകാശകേന്ദ്രം സ്വന്തമായിവികസിപ്പിച്ചെടുത്ത ലിഥ്വിയം - അയോണ് സെല്സാങ്കേതികവിദ്യരാജ്യത്തെ യോഗ്യതയുള്ളഒന്നിലധികംവ്യവസായങ്ങള്ക്ക്കൈമാറും. രാജ്യത്ത്ലിഥ്വിയംഅയോണ് സെല്ഉല്പ്പാദിപ്പിക്കുന്നതിനുള്ളസൗകര്യങ്ങള്സ്ഥാപിക്കുന്നതിനാണിത്. കേന്ദ്ര ഗവണ്മെന്റിന്റെ പുകരഹിത നയത്തിന് അനുസൃതവുംതദ്ദേശിയഇലക്ട്രിക്വാഹന വ്യവസായത്തിന്റെവികസനത്തെ ത്വരിതപ്പെടുത്തുന്നതുമാണ് ഈ സംരംഭം.
യോഗ്യതാ നിര്ണ്ണയത്തിനും, ചുരുക്കപ്പട്ടികതയ്യാറാക്കുന്നതിനുമായിതാല്പര്യമുള്ളവ്യവസായങ്ങളില് നിന്ന് അപേക്ഷ ക്ഷണിച്ചു. ഇത്സംബന്ധിച്ച വിവരങ്ങള് വി.എസ്.എസ്.സി., ഐ.എസ്.ആര്.ഒ, നിതിആയോഗ്എന്നിവയുടെവെബ്സൈറ്റില്ലഭ്യമാണ്.
താല്പ്പര്യമുള്ളകക്ഷികള്കൂടുതല്വിവരങ്ങള്ക്കായിതാഴെപ്പറയുന്ന വെബ്സൈറ്റുകളില്ഏതെങ്കിലുംഒന്ന്സന്ദര്ശിക്കുക:
(1. www.vssc.gov.in
2. www.isro.gov.in
3. www.niti.gov.in
ND MRD – 479
പ്രധാനമന്ത്രിയുടെ ഓഫീസ്
ദേശീയ ബാലിക ദിനത്തിൽ രാജ്യത്തിന്റെ പെൺമക്കളെ പ്രധാനമന്ത്രി അഭിവാദ്യം ചെയ്തു
ദേശീയ ബാലിക ദിനത്തിൽ രാജ്യത്തെ പെൺമക്കളെ പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
“ദേശീയ ബാലിക ദിനത്തിൽ രാജ്യത്തെ പെൺകുട്ടികളേയും വിവിധ മേഖലകളിലെ അവരുടെ നേട്ടങ്ങളെയും അഭിവാദ്യം ചെയ്യുന്നു. പെൺകുഞ്ഞുങ്ങളെ ശക്തീകരിക്കുക, വിദ്യാഭ്യാസം, മെച്ചപ്പെട്ട ആരോഗ്യ സംരക്ഷണം, ലിംഗ സംവേദനക്ഷമത മെച്ചപ്പെടുത്തൽ എന്നിവയിൽ ശ്രദ്ധ കേന്ദ്രീകരിക്കുന്ന നിരവധി സംരംഭങ്ങൾ കേന്ദ്ര ഗവൺമെന്റ് ഏറ്റെടുത്തിട്ടുണ്ട്." പ്രധാനമന്ത്രി ട്വിറ്ററിൽ കുറിച്ചു
പെൺകുഞ്ഞുങ്ങളെ ശക്തീകരിക്കുന്നതിനും അവരുടെ അന്തസ്സും അവസരങ്ങളും ഉറപ്പുവരുത്തുന്നതിനായി പ്രവർത്തിക്കുന്ന മുഴുവൻ പേരേയും പ്രധാനമന്ത്രി അഭിനന്ദിച്ചു
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി : 2023 ഏപ്രിൽ 25
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 4,943 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 63,380 പേർ
സജീവ കേസുകൾ ഇപ്പോൾ 0.14%.
രോഗമുക്തി നിരക്ക് ഇപ്പോൾ 98.67% ആണ്
കഴിഞ്ഞ 24 മണിക്കൂറിനിടെ 9,213 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,11,078 ആയി
കഴിഞ്ഞ 24 മണിക്കൂറിൽ 6,660 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 3.52%
പ്രതിവാര രോഗസ്ഥിരീകരണനിരക്ക് 5.42%
ആകെ നടത്തിയത് 92.56 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,89,087 പരിശോധനകൾ.
-ND-
(Visitor Counter : 69
പ്രധാനമന്ത്രിയുടെ ഓഫീസ്
റഷ്യൻ വിദേശകാര്യ മന്ത്രി സെർജി ലാവ്റോവ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു
റഷ്യൻ ഫെഡറേഷന്റെ വിദേശകാര്യ മന്ത്രി ഹിസ് എക്സലൻസി സെർജി ലാവ്റോവ് ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
ഉക്രൈനിലെ സമാധാന ചർച്ചകൾ ഉൾപ്പെടെയുള്ള സാഹചര്യങ്ങൾ വിദേശകാര്യ മന്ത്രി ലാവ്റോവ് പ്രധാനമന്ത്രിയെ ധരിപ്പിച്ചു. അക്രമം നേരത്തേ അവസാനിപ്പിക്കാനുള്ള തന്റെ ആഹ്വാനം പ്രധാനമന്ത്രി ആവർത്തിച്ചു,.സമാധാന ശ്രമങ്ങൾക്ക് ഏത് വിധത്തിലും സംഭാവന ചെയ്യാനുള്ള ഇന്ത്യയുടെ സന്നദ്ധത അദ്ദേഹം അറിയിച്ചു.
2021 ഡിസംബറിൽ നടന്ന ഇന്ത്യ-റഷ്യ ഉഭയകക്ഷി ഉച്ചകോടിയിൽ കൈക്കൊണ്ട തീരുമാനങ്ങളുടെ പുരോഗതി റഷ്യൻ വിദേശകാര്യ മന്ത്രി പ്രധാനമന്ത്രിയെ ധരിപ്പിച്ചു .
--ND--
(
ധനകാര്യ മന്ത്രാലയം
വ്യാജ ഇന്വോയിസുകള് നിര്മ്മിച്ച് ജി.എസ്.ടിയില്വെട്ടിപ്പ് ; രണ്ടുപേര് അറസ്റ്റില്
വ്യാജ ഇന്പുട്ട് ടാക്സ് ക്രെഡിറ്റുകള് നിര്മ്മിച്ച് ചരക്കു സേവന നികുതിയില്  വെട്ടിപ്പ് നടത്തുന്ന സംഘത്തെ സെന്ട്രല് ജി.എസ്.ടിഡല്ഹി നോര്ത്ത് കമ്മീഷണറേറ്റിന്റെ അന്വേഷണത്തില്കണ്ടെത്തി. ഈ സംഘത്തില്പ്പെട്ട നവീന് മുത്രേജ, കേശവ്റാംഎന്നീ രണ്ടു പേരെ അറസ്റ്റുചെയ്തു. 22 കോടിരൂപയുടെവ്യാജ ഇന്വോയിസുകള് ഇവര് നിര്മ്മിച്ചിട്ടുണ്ടന്നാണ് പ്രാഥമികവിലയിരുത്തല്.
ഡല്ഹി എന്.സി.ആര്, ഹരിയാന, രാജസ്ഥാന്, ഉത്തര് പ്രദേശ് എന്നിവിടങ്ങളില്വ്യാജ സ്ഥാപനങ്ങളുടെ പേരില്ജി.എസ്.ടി രജിസ്ട്രേഷന് നേടി, യഥാര്ത്ഥത്തില്ചരക്കു കൈമാറ്റം നടത്താതെ ഇന്വോയിസുകളും ഇ-വേ ബില്ലുകളും നിര്മ്മിക്കുകയാണ് ഇവര്ചെയ്തത്. ഈ വ്യാജ ഇന്പുട്ട് ടാക്സ് ക്രെഡിറ്റുകള് ഔട്ട്വേര്ഡ് സപ്ലൈ ജി.എസ്.ടി ബാധ്യതയുള്ള വ്യക്തികള്ക്ക് അത് നികത്തുന്നതിനായികൈമാറുകയാണ് ഇവര്ചെയ്തത്. ഇത് വഴിസര്ക്കാര് ഖജനാവിന് നഷ്ടംവരുത്തി. ന്യൂഡല്ഹി ചീഫ് മെട്രോപൊളിറ്റന് കോടതിയില്ഹാജരാക്കിയ പ്രതികളെ 14 ദിവസത്തെ ജുഡീഷ്യല് കസ്റ്റഡിയില്റിമാന്റ്ചെയ്തു.
(AM/ND
പ്രധാനമന്ത്രിയുടെ ഓഫീസ്
കഴിഞ്ഞ മാസങ്ങളിലെ മൻ കി ബാത്തിന്റെ മൻ കി ബാത് മാസികയുടെ ലിങ്ക് പ്രധാനമന്ത്രി പങ്കിട്ടു
കഴിഞ്ഞ മാസത്തെ എപ്പിസോഡിനെ അടിസ്ഥാനമാക്കിയുള്ള മൻ കി ബാത്ത് മാസികയുടെ ലിങ്ക് പങ്കിട്ടുകൊണ്ട് പ്രധാനമന്ത്രി ഓഫീസ് ട്വീറ്റ് ചെയ്തു:
“കഴിഞ്ഞ മാസത്തെ എപ്പിസോഡിനെ അടിസ്ഥാനമാക്കിയുള്ള മൻ കി ബാത് മാസിക വായിക്കൂ. അതിൽ ഉൾപ്പെടുത്തിയിരിക്കുന്ന വിഷയങ്ങളെക്കുറിച്ചുള്ള രസകരമായ ലേഖനങ്ങൾ അടങ്ങിയിരിക്കുന്നു.
http://davp.nic.in/ebook/e_sep/index.html
http://davp.nic.in/ebook/h_sep/index.html”
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ് പരിശോധനയില് പുതിയ ഉയരങ്ങള് താണ്ടി ഇന്ത്യ
തുടര്ച്ചയായ രണ്ട് ദിവസങ്ങളില് പ്രതിദിനം നടത്തിയത് 11.70 ലക്ഷത്തിലധികം കോവിഡ് പരിശോധനകള്
കഴിഞ്ഞ രണ്ട് ദിവസങ്ങളായി രാജ്യത്തു നടത്തുന്നത് പ്രതിദിനം 11.70 ലക്ഷത്തിലധികം കോവിഡ് പരിശോധനകളാണ്.കഴിഞ്ഞ 24 മണിക്കൂറിനുള്ളില് 11,69,765 കോവിഡ് പരിശോധനകളാണ് രാജ്യത്ത് നടത്തിയത്. മറ്റൊരു രാജ്യവും ഇത്ര ഉയര്ന്ന നിരക്കില് പ്രതിദിന പരിശോധനനേട്ടം കൈവരിച്ചിട്ടില്ല.
ഇതോടെ രാജ്യത്ത് ആകെ നടത്തിയ പരിശോധനകള് 4.7 കോടിയോട് അടുക്കുന്നു. .ഉയര്ന്ന പരിശോധനയ്ക്കിടയിലും പ്രതിദിന പോസിറ്റീവിറ്റി നിരക്ക് 7.5 ശതമാനത്തില് താഴെയും സഞ്ചിത പോസിറ്റീവിറ്റി നിരക്ക് 8.5 ശതമാനത്തില് താഴെയുമാണ്. 1.74 % ആണ് നിലവില് രാജ്യത്തെ കോവിഡ് മരണനിരക്ക്. ഇത് ഒരു ശതമാനത്തില് താഴെ എത്തിക്കുകയാണ് ലക്ഷ്യം.
രാജ്യത്തിപ്പോള് 1631 ലാബുകളാണുള്ളത്. സര്ക്കാര് മേഖലയില് 1025 ലാബുകളും സ്വകാര്യ മേഖലയില് 606 ലാബുകളുമുണ്ട്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.